uitentuis: June 2007
Posted by Sandra at Saturday, June 30, 2007 1 comment:
Dis weer tyd om 'n bietjie van ons nuutste Kindergroep te vertel. Ons kry nog gereeld elke week 'n nuwe kind of twee by wat die Kinderkerk kom bywoon. Alhoewel dit nou 'n stil tyd is en baie van die mense huistoe gaan vir vakansie, is ons bywoning goed en ons begin reeds uitsien na September wanneer ons amptelik die jaar kan begin.
Hier is van die kinders besig met lofprysing. Nelmari is ver regs en langs haar Elriza.
Na die sang kry Elriza beurt om die "kerk" te hou. Sy swot vir pastoor en dis haar eerste ondervinding van 'n woelige kinderkerk.
Ons leer dat Jesus die storms stilmaak en 'n groot skare met 2 vissies en 5 brode gevoed het. Hier is Christiaan besig om 'n storm te verf.
Hierdie storm word mooi beplan en uitgewerk
Hierdie mannetjie het 'n storm losgeverf ... op die papier, die vloer en klere
Dis lekker om so met die verf te mors. 'n Groot brander in wording
Hierdie man het 'n boot geverf en die papier in die helfde gedeel, hy gaan nie sy storm deel nie.
Nelmari mors net so lekker saam
Hierdie meisie het met die see begin en op haar romp geeindig. Ons moes haar heeltemal afwas in die badkamer voor sy huis toe is.
Ons lessie, sang en kos is altyd deel van die tema. Hier gee Elriza vir elkeen ons eetgoed van die dag. 5 klein kaasbroodjies met 2 beskuitjie vissies.
Posted by Sandra at Friday, June 29, 2007 1 comment:
Net nadat ons hiernatoe gekom het, het ons ons elke keer wou breek oor die spelling van baie van die klein gat-in-die-muur winkeltjies. Hier is verskriklik baie ander nasionaliteite wie se Engelse uitspraak amper onverstaanbaar is. So het die kinders vinnig met 'n glimlag vertel hulle kan "Indies" praat en dan vir my vertel kwart voor vyf is "pive-porty-pive". Dis eintlik hoe die Filipyne praat want hulle kan glad nie oa 'n f sê nie. Maar met die tyd het die naamborde reggemaak gekom en alles was mooi Engels.
So toe ons in die week gaan koeldrank drink by die restaurant (dis nogal 'n fancy plek, kyk die uitsig) naby die haarsalon was ek aangenaam verras om te sien dat die eienaar die personeel die vryheid gegee het om self die spyskaart op te stel. Hier is 'n paar oulikes.
Enigeen vir 'n "toebroodjie wens"?
Of wat van 'n lekker "cocktali"
Seker die SAfrikaners sal vir die lekker "Lamp" gaan.
En dan moet 'n mens baie mooi luister watter "bilk" "pilk" hulle saam met die twee bedien. Warm of koud ...?
Ernstig dit hou ons darem in oefening om te sien of mens die foute kan raak sien. Dit bring ook 'n glimlag op die gesig in die hitte .... mens bestel sommer 'n cocktali.